[image: image1.png]s
Q]
£




       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № …………………./…………………………..2024 г.
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на помещение от 18 м2 (офис № 11), разположен на I-ви етаж – източното крило от четириетажна масивна сграда “Ученически пансион”, на ул. ”Славей” №1, гр. Златоград 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С договор № 1/02.01.2014 г. офис № 11 с площ от 18 м2, разположен на I-ви етаж – източното крило от четириетажна масивна сграда “Ученически пансион”, на ул. „Славей” №1, гр. Златоград (самостоятелен обект с идентификатор 31111.35.744.1.1 по КККР на гр. Златоград) е предоставен под наем на „ЗОМ-ЕНЕРЖИ” ЕООД, гр. Златоград, представлявано от Севдалин Хаджиев, с предназначение: за всестранни услуги.
Срокът на този договор е изтекъл на 01.01.2024 г. 

За самостоятелен обект с идентификатор 31111.35.744.1.1 по КККР на гр. Златоград с площ 364 м2 (триста шестдесет и четири квадратни метра),  разположен в източната част от І етаж на четириетажна сграда с идентификатор 31111.35.744.1 със ЗП 517 м2 (петстотин и седемнадесет квадратни метра) – общежитие, построена в поземлен имот с идентификатор 31111.35.744 по КК на гр. Златоград е съставен Акт № 1292/16.05.2016 г. за частна общинска собственост.
Съгласно разпоредбите на Закона за общинската собственост, максималният срок за отдаване под наем на имоти - частна общинска собственост, се определя от общинския съвет и не може да бъде по-дълъг от 10 години.

След изтичане на 10 – годишния срок, договорът за наем се счита за прекратен.

Съгласно действащата Наредба № 2 за реда за придобиване, управление и разпореждане с общинско имущество на ОбС Златоград, недвижими имоти – частна общинска собственост, предназначени за стопански нужди, се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

Отдаване под наем на офис № 11 с площ от 18 м2, разположен на I-ви етаж – източното крило от четириетажна масивна сграда “Ученически пансион”, на ул. „Славей” №1, гр. Златоград  е включено в Годишната програма за управление и разпореждане с имоти – общинска собственост на Община Златоград през 2024 г., приета с Решение № И 54/13.02.2024 г. на Общински съвет Златоград, като имот, който Община Златоград има намерение да предостави под наем. 
С настоящата докладна записка правя предложение за откриване на  процедура за провеждане на публично оповестен търг с явно наддаване за отдаване под наем на помещението, по реда на чл. 19 от Наредба № 2 за реда за придобиване, управление и разпореждане с общинско имущество на ОбС Златоград и  предлагам на Вашето внимание следния проект за  

Р Е Ш Е Н И Е

Общински съвет Златоград, на основание чл. 21, ал. 1, т. 8. от ЗМСМА, чл. 14, ал. 1, ал. 2 и ал. 8 от Закона за общинската собственост, чл. 19, ал. 1 от Наредба № 2 за реда за придобиване, управление и разпореждане  с общинско имущество на Общински съвет  Златоград      

Р Е Ш И:
1. Да се извърши процедура по провеждане на публично оповестен търг с явно наддаване за отдаване под наем на следния общински недвижим имот:  офис № 11 с площ от 18 м2, разположен на I-ви етаж – източното крило от четириетажна масивна сграда “Ученически пансион”, на ул. „Славей” № 1, гр. Златоград (самостоятелен обект с идентификатор 31111.35.744.1.1 по КККР на гр. Златоград с площ 364 м2,  разположен в източната част от І етаж на четириетажна сграда с идентификатор 31111.35.744.1 със ЗП 517 м2 – общежитие, построена в поземлен имот с идентификатор 31111.35.744 по КК на гр. Златоград, по Акт за частна общинска собственост № 1292/16.05.2016 г., вписан в Служба по вписванията при Районен съд – Златоград с вх. рег.№ 291/19.05.2016 г., том I-196, партида: 6221), при следните тръжни условия:
1.1. Минимална тръжна месечна наемна цена за имота, в размер на 89,28 лева (осемдесет и девет лева и двадесет и осем стотинки), без ДДС, изчислена, съгласно Тарифата за базисни наемни цени за м2 на общински имоти, по Приложение 1 към Наредба № 2 на Общински съвет Златоград за реда за придобиване, управление и разпореждане с общинско имущество.

Върху достигнатата тръжна месечна наемна цена се начислява ДДС.

1.2. Срок за отдаване под наем   – 10 години от сключване на договора за наем.
            1.3. Предназначение на обекта – за административно-правни услуги.

1.4. Основните и текущи ремонти на отдадения под наем обект, във връзка с  използването му  по предназначение, са за сметка на наемателя. 

2. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: описание на имота; вида на търга; начална тръжна цена; начина на плащания и евентуални обезпечения; датата, мястото и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на Общински съвет-Златоград.


Приложение: копие на Акт за частна общинска собственост № 1292/16.05.2016 г.
С уважение,

МИРОСЛАВ ЯНЧЕВ      

Кмет на Община Златоград    

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

